open-index/open-wikipedia-markdown huggingface dataset:
Hanni Wenzel

**Hannelore Wenzel**, kjend som **Hanni Wenzel**, () er ein tidlegare alpinist frå Liechtenstein, som vann verdscupen i alpine greiner i 1978 og 1980. Ho vann to gullmedaljar under Vinter-OL 1980 i Lake Placid, og vart verdsmeister i slalåm i St. Moritz i 1974.

### Aktiv
Hanni Wenzel er fødd i Straubing i Tyskland. Då ho var eitt år gammal flytta familien til fyrstedømmet Liechtenstein, der familien etter ei tid fekk liechtensteinsk statsborgarskap. 17 år gammal vart Wenzel verdsmeister i slalåm i 1974, og fekk sølv i kombinasjonen. To år seinare tok ho under Vinter-OL i Innsbruck Liechtensteins aller fyrste olympiske medalje, ein bronsemedalje. I tillegg fekk ho i Innsbruck ein VM-bronse i kombinasjonen.

Med ein sølvmedalje i kombinasjonen tok Wenzel under VM i alpine greiner 1978 i Garmisch-Partenkirchen ein medalje i øvinga for tredje gong på rad. Ho vart så olympisk meister både i slalåm og storslalåm under vinterleikane 1980 i Lake Placid, og tok i tillegg sølv i utfor. Under dei same leikane vann også broren Andreas Wenzel ein sølvmedalje.

Wenzel vann Verdscupen i alpine greiner 1978, og på ny i 1980. Sesongane 1975, 1979, 1983 og 1984 kom ho på andreplassen i verdscupen. Mellom desember 1973 og mars 1984 vann ho 33 verdscuprenn, flest i storslalåm og slalåm, høvesvis 12 og 11. 89 gongar stod ho på sigerspallen etter renn i verdscupen.

Hanni Wenzel er gift med den austerrikske alpinisten Harti Weirather, og mor til alpinisten Tina Weirather.

## Kjelder
**Sportsboken*, aktuelle årgangar
Ikkje-småcella lungekreft

**Ikkje-småcella [[lungekreft]]** omfattar all *[[epitel]]* lungekreft, med unntak av småcella lungekreft. Desse krefttypane er forholdsvis uømfintlege for kjemoterapi samanlikna med småcella lungekreft. Kreften vert handsama med kirurgisk reseksjon såframt det mogleg, sjølv om kjemoterapi er stadig meir brukt både preoperativt (neoadjuvant kjemoterapi) og postoperativt (adjuvant kjemoterapi).

## Sjå òg
* Småcella lungekreft
* Lungekreft
Katja Seizinger

**Katja Seizinger** () er ein tysk tidlegare alpinist, fødd i Datteln i Nordrhein-Westfalen, som vann verdscupen i alpine greiner i 1996 og 1998. Ho vann eitt VM-gull i 1993 og til saman tre OL-gull i 1994 og 1998. Mellom 1992 og 1998 sikra ho seg ni medaljar (4-3-2) i dei store internasjonale meisterskapane.

## Aktiv
Seizinger var i sju sesongar på rad, 1992-98, alltid ein av dei tre beste kvinnelege alpinistane i verdscupen i alpine greiner. To gongar vart ho nummer tre (1992 og -94), tre gongar nummer to (1993, -95 og -97) og to gongar vann ho (1996 og -98). Fire sesongar, 1992-94 og 1998, vann ho utfor-pokalen, og fem gongar vann ho super-G-pokalen; 1993-96 og 1998. Mellom desember 1991 og januar 1998 vann Seizinger totalt 36 renn i verdscupen; 16 i utfor, 16 i super-G og fire i storslalåm. Vreni Schneider frå Sveits, Pernilla Wiberg frå Sverige, Anita Wachter frå Austerrike og landskvinna Martina Ertl var hennar hardaste konkurrentar.

Seizinger tok bronsemedaljen super-G-tevlinga under Vinter-OL 1992 i Albertville. Vinteren etter vart ho verdsmeister i same øvinga under VM i Morioka i Japan. Under vinterleikane på Lillehammer i 1994 vann ho gullmedaljen i utforrennet. I spanske Sierra Nevada kapra ho sølvmedaljen i VM-utforen. Nye sølvmedaljar vann ho både i super-G og i kombinasjonen under VM 1997 i Sestriere. Under Vinter-OL 1998 i Nagano sikra ho gullmedaljar i utfor og i kombinasjonen, samt bronse i storslalåm.

Ho la opp etter 1998-sesongen.

## Kjelder
**Sportsboken*, aktuelle årgangar

## Bakgrunnsstoff
*
Deborah Compagnoni

**Deborah Compagnoni** () er ein italiensk tidlegare alpinist frå Bormio som vann tre OL-gull og like mange VM-gull i tida 1992-98.

Compagnoni vann sitt fyrste verdscuprenn i slutten av januar 1992, då ho sigra i eit super-G-renn i Morzine i Frankrike. Tre veker vart ho olympisk meister i same øvinga, då ho i Albertville vann ein suveren siger, heile 1,41 sekundar føre sølvvinnar Anita Wachter frå Austerrike.

Også under OL 1994 på Lillehammer vart ho olympisk gullmedaljør, men då i storslalåm. Som i Albertville vann ho ein overlegen siger, ho hadde 1,21 sekundar til gode på toaren Martina Ertl frå Tyskland. 

Compagnoni vart verdsmeister i storslalåm i 1996 i Sierra Nevada. Året etter, under VM 1997 i Sestriere, forsvarte ho storslalåmtittelen, og tok i tillegg gullmedaljen også i slalåm-tevlinga.

Under OL 1998 i Nagano vart Compagnoni olympisk meister i sitt tredje rake vinter-OL. Ho vann då gullmedaljen i storslalåm, hennar fjerde siger på rad i den øvinga i dei store meisterskapane. Dessutan sikra ho seg OL-sølv i slalåm.

Compagnoni vart nummer fire i verdscupen i alpine greiner både i 1997 og 1998. I 1997 erobra ho pokalen som beste storslalåmrennar i verdscupen. Frå januar 1992 til januar 1998 vann ho i alt 16 renn i verdscupen, 13 av dei i storslalåm. Ho la opp etter 1999-sesongen.

Ho er gift forretningsmannen Alessandro Benetton.

## Kjelder
**Sportsboken*, aktuelle årgangar

## Bakgrunnsstoff
*
Det indiske forsvaret

**Det indiske forsvaret** er dei militære styrkane til republikken India. Forsvaret består av hæren, marinen, luftforsvaret, kystvakta og diverse andre einingar. Presidenten i India er øvstkommanderende for forsvaret, medan det blir forvalta av forsvarsministeren.

Det indiske forsvaret er blant dei største militære styrkane i verden, med ein ståande hær på om lag 1,32 millioner aktive soldatar og ein reservestyrke på 2,14 millionar soldatar (2006). Dette gjer at India har verdas tredje største aktive personellstyrke etter Folkets frigjeringshær i Kina og Forsvaret i USA. 

Sidan India fekk sjølvstende har forsvarsstyrkane kjempa i fleire militære operasjonar, mellom anna tre indo-pakistanske krigar i høvesvis 1947, 1965 og 1971, den sino-indiske krigen, dei sino-indiske trefningane i 1987, Kargilkrigen og i andre konfliktar. Forsvaret har også sendt fredsbevarande styrkar til Sri Lanka (1987–1990), Maldivane (1988) og ulike SN-oppdrag.

Det offisielle forsvarsbudsjettet for finansåret 2011 var på 36,03 milliardar US-dollar (eller 1,83&nbsp;% av BNP), men kommentatorar reknar med at dei faktiske forsvarsutgiftene er mykje høgare enn dette. Det indiske forsvaret er i rask ekspansjon og modernisering, og har planar om å få til eit aktivt romprogram for militær bruk. Det utviklar for tida eit rakettskjold og ein kjernefysisk triade. Forsvaret i India har kontroll over atomvåpen og opererer med kortdistanse og mellomdistanse ballistiske missil, i tillegg til fly og marinefartøy som kan bera atomvåpen. India er verdas største importør av våpen og står for 9&nbsp;% av den globale importen, men landet er også blant dei 30 øvste når det gjeld våpeneksport. India importerer nær 70&nbsp;% av våpena sine, med Israel, Russland og USA som dei største militære leverandørane. 

## Kjelder

**Denne artikkelen bygger på «[[:no:Indias forsvar|Indias forsvar]]» frå ,  den 18. november 2014.*  
 

## Bakgrunnsstoff
* Offisiell nettstad 
* The Irrelevance of India's Rise as a Military Power - forelesningsvideo av Stephen P. Cohen, Brookings Institution, med besøk av Program in Arms Control, Disarmament, and International Security (ACDIS), University of Illinois, 15. oktober 2009
* xisf.org- Nettstaden til XISF Foundation, med fokus på velferda til tidlegare tenestefolk i det indiske forsvaret
* Indian-Military.org- Nettstad dedikert til det indiske forsvaret
* BharatRakshak.com- Informasjonsside om det indiske forsvaret
* Indian Air Force – Det indiske luftforsvarets offisielle nettside
* India Defence – Nyheiter om forsvaret
* CIA World Factbook 2010: India 
* A. Kundu: *Militarism in India: The Army and Civil Society in Consensus*
Osterøy sogelag

**Osterøy sogelag** er eit **sogelag** på Osterøy. Laget vart stifta 9. november 1986, , etter initiativ frå Osterøy museum. Det er Geir Kleiveland som er leiar.

Laget arbeider mest med å gjeva ut lokal-historiske bøker og sogeskrift. Sogeskriftet *Osterøy i soge og samtid* er kome ut kvart år sidan 1989, og sidan 2007 har laget òg gjeve ut ein kalender.

## Utgjevingar
* *Gamalt bygdeliv på Osterøy* av Monrad Solberg i 2013
* *Lengt mot fjell - diktsamling* av Olav Meltvik i 2008
* *Ostringar på tinget - tingsaker frå Osterøy*, avskrift frå Nordhordaland tingbok av Håkon Aasheim, to band i 1998 og 2008
* *Bak rattet - glimt frå rutebilferdsla på Osterøy* av pensjonerte rutebilsjåførar i 2007
* *Gamle Lonevågen' av Maria Njåstad og Jon Solberg i 2006
* *Ein garva fotograf* med fotografi tekne av Ola J. Borge, i 2005
* *Utan heim* av Solveig Leknes i 2005
* *Osterøy til fots* i 2003
* *Det var slik det var* av Rolf Kleiveland i 2001
* *Stadnamn i Mjøsdalen* av Odd Vevle i 2001 i lag med [[Hosanger sogelag]]
* *Gardssoga for Mjedlagardane* av Torstein Selvik i 2000
* *Opplæring i Hardingfeleslåttar* av [[Jon Jelmert]] i 1996
* *Fridom og fangenskap* av Jørgen Tveiten i 1995
* *Likt og ulikt frå Revheim* redigert av Åshild og Rune Revheim i 1992
* *Minne og opplevingar frå mange år'' av Johs. L. Hauge i 1990

## Bakgrunnsstoff
*
Tørrvekt

**Turrvekt** eller **tørrvekt** er massen til noko etter turking. Vass-innhaldet i mellom anna jord, plantar og dyr kan vera svært varierande, noko som gjer det naudsynt å nytta turka vekter for å samanlikna innhaldet av andre stoff. Det kan òg vera naudsynt for å konservera prøvene.

Turrvekta til jordprøver vert fastsett etter turking ved 105 °C.

## Bakgrunnsstoff
Jordanalyser; I. Teori om metoder og apparatur av A. Øien og T. Krogstad 1989
Segmentreseksjon

**Segmentreseksjon** eller **segmentektomi** er ein kirurgisk prosedyre for å fjerne delar av eit organ eller ein kjertel. Det omfattar somme gonger fjerninga av heile kroppsdelar, og blir då gjerne kalla amputasjon. Det kan òg brukast for å fjerne svulstar og kringliggjande vev. I lungekreft syner segmentreseksjon til delvis fjerning av ein lapp frå lunga. Reseksjonsmarginen er den ytre delen av det *reseserte* vevet; dette vevet blir prosedyremessig eksaminert for kreftceller av ein *[[histopatologi|histopatolog]]* eller *[[patologi|patolog]]*.
Defence Research and Development Organisation

**Defence Research and Development Organisation** (DRDO) er ein indisk statsetat med ansvar for utvikling av militærteknologi for det indiske forsvaret. Det er underlagd det indiske forsvarsdepartementet og har hovudkvarter i New Delhi. Etaten har 52 laboratorium og har ifølgje eigne tal 25&nbsp;000 tilsette, av desse er 5&nbsp;000 vitskapsfolk. 

DRDO blei skipa i 1958 då ein slo saman fleire militære utviklingsdirektorat og organisasjonar. Etaten arbeider mellom anna med aeronautikk (luft- og romfart), elektronikk og data, militærkjøretøy, missil, våpen og marinesystem. Det første større prosjektet til etaten var utviklinga av eit luftvernmissil, Project Indigo, på 1960-talet. Prosjektet blei avvikla utan handfaste resultat, men blei avløyst av Project Devil og Project Valiant, som utvikla kortidstanse- og interkontinentale missil på 1970-talet. Det førte fram til Prithvi-missilet på 1980-talet, Agni-missilet på 1990-talet, Akash-missilet på 2000-talet og Nag-missilet på 2010-talet.

I 2010 gav forsvarsminister A.K. Antony ordre om å omstrukturera DRDO for å fremja indisk forsking på militærteknologi og gje effektiv tilgang til området for den private sektoren. Omstruktureringa gjekk ut på å nydanna ein militærteknologikommisjon leia av forsvarsmnisteren, men også å desentralisera etaten gjennom å skipa ulike senter leia av generaldirektørar. 

## Kjelder

*«Genesis & Growth», drdo.gov.in
*«Defence Research and Development Organisation (DRDO)», globalsecurity.org


**Denne artikkelen bygger på «[[:en:Defence Research and Development Organisation|Defence Research and Development Organisation]]» frå ,  den 18. november 2014.*  
 

## Bakgrunnsstoff
Melatonin

**Melatonin** er kroppen sitt svevnhormon. 
Melatonin vert produsert av serotonin og vert skilt ut av epifysen, òg kalla pinealkjertelen. Denne utskiljing skjer under mørker; melatonin kan kallast òg for mørkehormonet. 
Når ljos treffer augo, vert melatoninet brote i blodet ned og utskiljing stoggar. Melatonin er sagt å ha ein effekt på såkalla vinterdepresjonar då utskiljinga av melatonin varar i fleire timar om vinteren enn om sumaren, og dette kan medføra trøyttleik og slappheit. Enkel handsaming med ljos, til rette tidspunkt, kan motverka dette, ved at melatonin då vert brote ned. 

Melatonin har i tillegg ein verknad som antioksidant, og forsterkar immunsystemet ved å auka produksjonen av kvite blodlekamar, såkalla T-celler. Melatonin har også innverknad på sexlyst hjå nokre dyreartar. Hjå dyr som reproduserer om sumaren, har melatonin ein hindrande (inhiberande) effekt på utskiljinga av LH og FSH frå adenohypofysen slik at sexlysta vert redusert. For dyr som reproduserer om vinteren, er effekten motsett.

Hormonet var fyrst isolert av professor Aaron B. Lerner ved Yale i 1958.

Melatonin sine reseptorar synast å vera viktig i mekanismar for læring og minne hjå myser, og melatonin kan endra elektrofysiologiske prosessar knytt til minne, slik som langsiktig potensering (LTP). 

Medan melatonin i mange land er eit handkjøpspreparat (eks. USA og Canada), er det i Noreg reseptbelagt. Melatonin vert brukt i småe dosar (oftast 2 mg. depottablettar) i handsaming av døgnrytmesjukdom, ofte i kombinasjon med ljosterapi.

Frå januar 2008 har Nycomed marknadsført *Circadin*, ein depottablett som inneheld 2 mg melatonin. Circadin er tilrådd for insomni i pasientar over 55 år. 

## Melatonin i planter

Melatonin har vorte identifisert i mange planter, inkludert matrem (Tanacetum parthenium), og johannesurt (Hypericum perforatum).

## Melatonin og kreft

Nattarbeid aukar risikoen for brystkreft. Blant kvinner som har arbeidt skift i over 20 år, er sjansen større for å utvikla brystkreft enn blant kvinner som ikkje jobba skift. Forskarane set kreftrisikoen blant kvinnelege skiftarbeidarar i samanheng med hormonet melatonin som i all hovudsak vert produsert når me søv. Produksjonen minkar når folk vert utsette for ljos.

## Kjelder

## Bakgrunnsstoff
* http://www.aftonbladet.se/nyheter/article19858168.ab (på svensk)

## Sjå òg
* Døgnrytme
* Døgnrytmesjukdom
* Hormon
* Svevn
Reseksjonsmargin

I onkologisk kirurgi er **reseksjonsmarginen** ein margin av tilsynelatande friskt vev som vert resesert (fjerna) frå området rundt ein tumor. Reseksjon er eit forsøk på å fjerne kreftsvulstar utan at den vondarta veksten strekker seg forbi marginen til svulsten eller det omfemnande vevet. Den *reseserte* vevsmassen vert eksaminert under mikroskop av ein patolog. Viss kreftcellene har nådd den ytre marginen vil det minska sannsynet for å oppnå ønska resultat.

Den **sirkumferensielle **eller **sirkumferente reseksjonsmarginen** (CRM) er avstanden frå ein endetarmssvulst til reseksjonsplanet (mesorektal fascie) i eit tverrsnitt av endetarmen (rektum). Ein fullstendig reseksjon av endetarmskreft blir utført når CRM er > 2mm, og marginen vert fastsett med MR. På denne måten kan radiologen estimere storleiken på marginen og finne områdene der radikal reseksjon er naudsynt.

## Kjelder
Royal Society for the Prevention of Cruelty to Animals

**Royal Society for the Prevention of Cruelty to Animals** (RSPCA) er ein britisk dyrevernorganisasjon med virke i England og Wales. Han blei grunnlagt i 1824 som SPCA, og fekk kongeleg støtte (og nemninga «Royal») i 1840. Organiasajonen har danna grunnlaget for fleire liknande organisasjonar i andre land, som Scottish SPCA, RSPCA Australia og ASPCA i USA.

## Historie
Organisasjonen blei skipa av ei gruppe reformatorar leia av parlamentsmedlemmene Richard Martin, William Wilberforce og presten Arthur Broome i Old Slaughter's Coffee House ved Strand i London.
Han fekk kongeleg status av dronning Viktoria i 1840. Organisasjonen kjempa for eit lovverk som verna om dyr, og søkte sjølv å rettsforfølgja dyremishandlarar. I 1824 stilte han 63 personar for retten anklaga for dette.

Etter fleire år med lobbyverksemd frå RSPCA laga Det britiske parlamentet fleire lover for vern av dyr. Richard Martin hadde allereie fått gjennom ein lov mot mishandling av storfe i 1822. Denne blei utvida med *Cruelty to Animals Act* i 1835. *Cruelty to Animals Act 1876* la ned eit regelverk knytt til dyreeksperiment som viviseksjon. *Wild Animals in Captivity Protection Act 1900* regulerte hald av ville dyr i fangenskap, medan *Protection of Animals Act 1911* samanfatta dei ulike dyrevelferdslovane. Nyare kampanjar der RSPCA har vore aktive har ført til *Hunting Act 2004*, med kraftig regulering av revejakt, og *Animal Welfare Act 2006*, som oppdaterte regelverket for dyrevelferd.

## Kjelder

## Bakgrunnsstoff

*
Guy Périllat

**Guy Périllat** () er ein fransk tidlegare alpinist frå La Clusaz i Haute-Savoie. Han vart verdsmeister i 1960 og 1966, og vann i alt seks VM- og OL-medaljar i tida 1960-68.

Périllat VM-debuterte i Bad Gastein i 1958 og kom som best på ein delt åttandeplass i utforrennet under VM i alpine greiner 1958. Under vinter-OL 1960 i Squaw Valley vann han bronsemedaljen i utfor, og med ei god plassering, sjetteplass i slalåm, vart Périllat verdsmeister i kombinasjonen, ei øving som ikkje var del av OL-programmet..

Under VM i alpine greiner 1962 i Chamonix tok han sølvmedaljen i slalåm, bak landsmannen Charles Bozon. I utfor vart han nummer seks. Han deltok i alle tre øvingane under Vinter-OL 1964, der sjetteplassen i utfor vart hans resultat.

Sommaren 1966 vann Périllat sitt andre VM-gull. Under VM i alpine greiner 1966 i Portillo i Chile gjekk han heilt til topps i storslalåm og tok sølv i slalåmrennet.

I byrjinga av året 1967 vann Périllat to slalåmrenn i de nyskipa verdscupen i alpine greiner, den fyrste i Megève og den andre i Madonna di Campiglio. I Campiglio vann han også storslalåm-tevlinga og kombinasjonen, tevlingar som ikkje stod på verdscup-programmet. Périllat tok si andre olympiske medalje då han under Vinter-OL 1968 i Grenoble kom på sølvplass i utfor, slått av landsmannen Jean-Claude Killy med åtte hundredels sekund. I storslalåm vart Périllat nummer fire.

Han vart kåra til årets idrettsmann i Frankrike i 1961. Åra 1962-67 vann han åtte franske meistertitlar i alpine øvingar. Han la opp som aktiv alpinist ei 1969.

## Kjelder
**Sportsboken*, aktuelle årgangar
Annie Famose

**Annie Famose** () er ein fransk tidlegare alpinist frå Jurançon i Pyrénées-Atlantiques. Ho vann i 1966 gullmedaljen i slalåm under verdsmeisterskapen i chilenske Portillo, og tok i alt seks medaljar i VM 1966 og OL 1968.

Famose debuterte i Vinter-OL 1964 i Innsbruck, der hennar beste prestasjon kom i storslalåm med ein femteplass. To år seinare gjorde ho sitt beste meisterskap då det i august 1966 vart arrangert i VM i Portillo i Chile. Ho vann gullmedaljen i slalåm framfor det store namnet i meisterskapen, landskvinna Marielle Goitschel. Med ein sølvmedalje i utfor og ein femteplass i storslalåm fekk Famose sølv også i kombinasjonen, bak nettopp Marielle Goitschel.

I 1967, den fyrste sesongen av verdscupen i alpine greiner, vart Famose nummer tre og vann dessutan pokalen som den beste slalåmrennaren gjennom sesongen. Ho vann to renn i verdscupen, begge i slalåm og i januar 1967.

Gjennom OL 1968 i Grenoble fekk Famose med seg tre medaljar. Ho vann OL-sølv i storslalåm, bak suverene Nancy Greene frå Canada, og fekk OL-bronse i slalåm, samt VM-bronse i kombinasjonen. I sin siste store meisterskap, Vinter-OL 1972 i Sapporo, vart ho nummer åtte i utfor. Ho la deretter opp som alpinist.

## Kjelder
**Sportsboken*, aktuelle årgangar
Janica Kostelić

**Janica Kostelić** () er ein kroatisk tidlegare alpinist som vann verdscupen i alpine greiner i 2001, 2003 og 2006. Ho vann fire olympiske gullmedaljar i 2002 og 2006, i tillegg til fem VM-gull i 2003 og 2005. I alt vann ho ni gullmedaljar og to sølvmedaljar i dei store meisterskapane i tida mellom 2002 og 2006. Alpinisten Ivica Kostelić er bror hennar.

## Karriere
Janica Kostelić fekk sin fyrste tevlings-siger i verdscupen den 17. januar 1999, då ho vann kombinasjonen i St. Anton. Det store gjennombrotet kom i 2001-sesongen med ni sigrar i verdscuprenn, åtte av dei i yndlingsgreina slalåm, og siger i verdscupen i alpine greiner 2001. Under Vinter-OL 2002 i Salt Lake City tok ho heile fire medaljar, tre gull og ein sølv. Ho vann både slalåm, storslalåm og kombinasjonen, og vart nummer to i super-G, fem hundredels sekund bakom gullmedaljør Daniela Ceccarelli frå Italia.

I 2003-sesongen vann Kostelić verdscupen på suverent vis. Ho vart også verdsmeister i slalåm og i kombinasjonen under VM i alpine greiner 2003 i St. Moritz. Sesongen 2004 deltok ho ikkje i alpinbakken grunna struma og ein langvarig kneskade.

I 2005 sikra Kostelić seg tre gullmedaljar under verdsmeisterskapen i Santa Caterina, i høvesvis slalåm, utfor og kombinasjon. På slutten av same sesongen kjempa ho om sigeren i verdscupen, ein kamp som fyrst vart avgjord i det aller siste rennet. Ho måtte ikkje verte dårlegare enn nummer sju for å vinne den store pokalen, men kom i mål 0,09 sekund for seint. Dermed måtte ho nøye seg med andreplass i verdscupen 2005, tre poeng bak vinnaren Anja Pärson frå Sverige.

Kostelić revansjerte seg mot Pärson i 2006-sesongen og vann ein klar siger framom den svenske kvinna i verdscupen i alpine greiner 2006. Under vinterleikane 2006 i Torino vann Kostelić sitt fjerde OL-gull då ho sigra i kombinasjonen, og sitt andre OL-sølv etter ho vart nummer to bak Michaela Dorfmeister frå Austerrike i super-G-tevlinga. Den 17. mars 2006 tok Kostelić sin 20. verdscupsiger i slalåm, og den 30. og siste tevlings-triumfen i verdscupen.

## Kjelder
**Sportsboken*, aktuelle årgangar

## Bakgrunnsstoff
*
The Jazz Age av The Bryan Ferry Orchestra

***The Jazz Age*** er det fjortande studioalbumet til Bryan Ferry, gjeve ut under namnet The Bryan Ferry Orchestra. Albumet består av nyinnspelingar av Ferry og Roxy Music sine songar i 1920-tals jazzstil. Dei 13 songane vart valde ut frå 11 album, frå og med *[[Roxy Music av Roxy Music|Roxy Music]]* (1972) til det forrige studioalbumet hans, *[[Olympia av Bryan Ferry|Olympia]]* (2010). Albumet vart produsert av Ferry og Rhett Davies i lag med, med arrangement av Colin Good. Det kom ut 26. november 2012 i ei 10" vinyl folio-utgåve og på 12"-vinyl, CD og digitalt på BMG Rights Management.

Plateomslaget for *The Jazz Age* består av illustrasjonar av den kjende franske plakatkunstnaren Paul Colin (1892–1985).

Ferry sjølv spelar ikkje på albumet, som hovudsakleg er instrumentalt. Ferry snakka om inspirasjonen bak nytolkingane i *[[magasinet Clash|Clash]]*: «Eg har på eit vis gått attende til musikken eg likte å lytte til då eg var ung gut, ni eller ti år gammal - eg var verkeleg ganske moden for alderen.»

Albumet nådde 50. plassen på UK Albums Chart, som var den lågaste plasseringa i karrieren til Ferry.

## Innhald

## Medverkande
*Bryan Ferry - bandleiar, komponist, produsent
*Martin Wheatley - gitar, banjo
*Chris Laurence - kontrabass
*Colin Good - piano, arrangement
*John Sutton - trommer
*Frank Ricotti - perkusjon
*Robert Fowler - tenorsaksofon, klarinett
*Alan Barnes - barytonsaksofon, klarinett
*Richard White - bass-saksofon, bassklarinett
*Katy Cox - cello
*Enrico Tomasso - trompet, kornett
*Malcolm Earle Smith - trombone
*Emma Parker, Victoria Sutherland - fiolin
*Emma Owens, Sarah Chapman - bratsj

## Kjelder

**Denne artikkelen bygger på «[[:en:The Jazz Age (The Bryan Ferry Orchestra album)|The Jazz Age (The Bryan Ferry Orchestra album)]]» frå ,  den 20. november 2014.* 
*** oppgav desse kjeldene:*

## Bakgrunnsstoff
*Bryan Ferry's site
Your Latest Trick

«**Your Latest Trick**» er ein song av Dire Straits frå albumet *[[Brothers in Arms av Dire Straits|Brothers in Arms]]* i 1985. Han vart òg gjeven ut på konsertalbumet *[[On the Night]]* og det same konsertopptaket vart gjeven ut på samleplate *[[Sultans of Swing: The Very Best of Dire Straits]]*. Studioversjonen vart òg gjeven ut på samleplata *[[The Best of Dire Straits & Mark Knopfler: Private Investigations]]*.

## Tekst og musikk

Randy Brecker spelar trompet på introen på CD-versjonen, men denne manglar på vinylversjonen. Etter dette kjem det ein saksofonintro av Michael Brecker, som òg spelar saksofonsoloen. Chris White spelte saksofon på turneane etter *Brothers in Arms* og *On Every Street*.

Saksofonintroduksjonen vert ofte nytta når folk testar ut saksofonar i musikkforretningar, på same måte som Led Zeppelin sin «Stairway to Heaven» vert mykje nytta under testing av gitarar. 

## Singelutgåva
«Your Latest Trick» vart gjeven ut som ein 12" maxi-singel den 28. april 1986, som den femte singelen frå «Brothers in Arms» i Storbritannia, i tillegg til utvalde andre land, som Brasil. Singelen vart ikkje gjeven ut i USA. Han nådde 26. plassen i Storbritannia. 

Dei andre songane på singelen var «Irish Boy» og «The Road», begge soloinnspelingar av Mark Knopfler.

## Innhald
; 7" 
# «Your Latest Trick"
# «Irish Boy» av Mark Knopfler
# «The Road» av Mark Knopfler

; 12" maxi
# «Your Latest Trick» — 6:28
# «Irish Boy» av Mark Knopfler — 4:36
# «The Long Road» av Mark Knopfler — 7:13

## Lister

1 EP «Your Latest Trick» / «Encores»

## Kjelder

**Denne artikkelen bygger på «[[:en:Your Latest Trick|Your Latest Trick]]» frå ,  den 20. november 2014.* 
*** oppgav desse kjeldene:*


## Bakgrunnsstoff
*
Ride Across the River av Dire Straits

«**Ride Across the River**» er ein song av det britiske rockebandet Dire Straits. Han vart først gjeven ut som det sjette sporet på det bestseljande albumet deira *[[Brothers in Arms av Dire Straits|Brothers in Arms]]* i 1985. Songen skil seg frå andre songar av bandet med latinske rytmar og fløyter. Teksten handlar om geriljakrig eller krigføring med leigesoldatar.

Med ei lengd på 6 minuttar og 58 sekundar er «Ride Across the River» den fjerde lengste songen på albumet. Songen opnar den andre sida av den originale LP-plata. Han vart aldri gjeven ut som singel. Songen vart nytta i *[[Miami Vice]]* i episoden «Knock Knock, Who's There?» og serien *[[The Last Ship]]*.

## Kjelder

**Denne artikkelen bygger på «[[:en:Ride Across the River av Dire Straits|Ride Across the River av Dire Straits]]» frå ,  den 20. november 2014.* 
*** oppgav desse kjeldene:*



## Bakgrunnsstoff
*
Songen Brothers in Arms

«**Brothers in Arms**» er ein song frå 1985 av Dire Straits som avsluttar albumet med same namn. Songen er i giss-moll. Songen vart gjeve ut på ny i 2007 i ei spesialutgåve til minne om 25-årsjubileet for Falklandskrigen, som songen opphavleg var basert på. 

## Historie
Det finst to studioversjonar av songen: Albumversjonen er 6:55 minuttar lang og den kortare versjonen er 6:05 minuttar lang med ein noko annleis (og kortare) solo i byrjinga og slutten av songen. Versjonen som finst på samleplata *[[Sultans of Swing: The Very Best of Dire Straits|The Very Best of Dire Straits]]* er 4:55. Versjonen på konsertalbumet *[[On the Night]]* har ein ekstra pedal steelgitarsolo og er 8:55 lang. Den fulle studioversjonen finst òg på samleplata *[[The Best of Dire Straits & Mark Knopfler: Private Investigations]]*.

Mark Knopfler spelar varnlegvis songen på ein Gibson Les Paul-gitar, i staden for den vanlege Schecter «Stratocaster»-gitaren hans, og han spelar på ein Les Paul-gitar i musikkvideoen, som består av kolteikningar og scener av bandet som spelar og scener frå krig. Under turneen i 1992 spelte Knopfler på ein Pensa-Suhr MK1 for denne og dei fleste andre songane. 

Songen skal ha vore den første som vart gjeven ut på CD-singel, og vart gjeven ut i Storbritannia i 1985. 

## Innhald
**7" singel**

# Brothers In Arms - 6:04
# Going Home (Theme of the Local Hero) (Live) - 4:45

## Lister

## I popkulturen
* Han vart nytta som kjenningsmelodi til *[[Civvies]]*, ein britisk fjernsynsserie frå 1992.
* Songen vart nytta i ein episode av *[[The West Wing]]*, «Two Cathedrals».
* Songen vart nytta i ein episode av *[[Due South]]*, «I Coulda Been a Defendant».

## Andre versjonar
* Gregorian spelte songen for albumet *Masters of Chant, Chapter 1-3*
* Visesongaren Joan Baez spelte songen i 1987 på albumet *Recently*
* Det serbiske rockebandet Galija spelte songen, med tekst på serbisk, kalla «Kad me pogledaš» i 1989 på albumet *[[Korak do slobode]]*
* Metallica spelte songen på ein *[[Bridge School Benefit]]*-konsert. 
* Det finske symfoniske powermetal-bandet Northern Kings spelte songen i 2007 på albumet *[[Reborn av Northern Kings|Reborn]]*
* Ryan Kelly spelte songen i 2007 på *[[Celtic Thunder]]*
* Det finske acappella-bandet Club for Five song songen i 2009 på albumet *[[You're the Voice]]*
* Nina Persson og Georg Wadenius spelte ein versjon på Wadenius-albumet *Reconnection* i 2009
* Alex Cornish spelte songen på *The Dermot O'Leary Show* på BBC Radio 2 i mai 2010 og denne vart sidan gjeven ut på *Dermot O'Leary Saturday Sessions*

## Kjelder

**Denne artikkelen bygger på «[[:en:Brothers in Arms (song)|Brothers in Arms (song)]]» frå ,  den 20. november 2014.* 
*** oppgav desse kjeldene:*


## Bakgrunnsstoff
*
Karsinom in situ

**Karsinom in situ** er ein serie av abnorme (uvanlege) celleendringar som kan tyda på tidleg kreftutvikling. Det er ein form for neoplasi, men det er usemje om det skal klassifiserast som kreft. Den abnorme veksten førekjem i cellene sitt opphavlege område, eller «*in situ*» (frå latin: «på sin plass»). 

*Karsinom in situ* i huden, kalla Bowens sjukdom, involverer akkumulasjonen av dysplastiske epidermceller som ikkje har klart å penetrere den djupe huden. Denne avgrensinga plar å hindre forminga av svulstar. I staden er lesjonen flat (t.d. i huden eller livmorhalsen), eller så formar den seg etter organet sin opprinnelege arkitektur (t.d. i brystet og lungene). Unntaka er *karsinom in situ* i kolon (*polypp*), blæra (*preinvasiv papillær kreft*), og brystet (*induktalt karsinom* eller *lobulært karsinom*).
Tänndalen

**Tänndalen** er ein tettstad i Härjedalens kommun i Jämtlands län i Sverige. I 2010 budde det 66 personar i småorten.

## Fotnotar
Hermann Maier

**Hermann Maier** () er ein austerriksk tidlegare alpinist frå Flachau i forbundslandet Salzburg som vann verdscupen i alpine greiner fire gongar i løpet av 1998–2004. Han vann to OL-gull i 1998 og til saman tre VM-gull i 1999 og 2005. Frå 1998 til 2006  sikra han seg i alt ti medaljar (5-3-2) i dei store skimeisterskapane.

## Karriere
Maier var 24 år gammal då han seint i 1997-sesongen i tyske Garmisch-Partenkirchen vann sin fyrste siger i eit verdscuprenn. Hans definitive gjennombrot kom i den påfylgjande sesongen, då han vann heile ti renn i verdscupen i alpine greiner og sikra seg pokalen som verdas beste alpinist. Han vann då renn i alle øvingstypar, med unnatak for slalåm, ei grein der han aldri hevda seg i verdstoppen. Attåt sigrane i verdcupen kom OL-triumfar i Nagano i både storslalåm og super-G.

Vinteren 1999 vann Maier to nye gullmedaljar under VM i alpine greiner 1999 i Vail i Colorado. Han og Lasse Kjus fekk kvar si gullmedalje etter super-G-tevlinga, fire dagar seinare vann så Maier utforrennet framfor nettopp Kjus. Både i 2000 og 2001 vann Maier verdscupen i alpine greiner. I 2000-sesongen sette han ny poengrekord med nøyaktig 2&nbsp;000 poeng, og det var einast Kjetil André Aamodt som hadde meir enn halvparten så mange poeng som Maier. Frå VM 2001 i St. Anton fekk han med seg ein sølvmedalje i utfor og ein bronsemedalje i super-G. Han deltok ikkje i 2002-sesongen, grunna ei motorsykkel-ulukke.

Maier kom tilbake i alpinløypa i januar 2003, og vann eitt renn i verdscupen og fekk sølvmedaljen  i super-G-tevlinga under verdsmeisterskapen 2003 i St. Moritz. I 2004 lukkast Maier å ta sin fjerde vinnarpokal i verdscupen i alpine greiner. Etter jamn kamp med, mellom andre, landsmennene Stephan Eberharter og Benjamin Raich, sikra han seg FIS si krystallkule med 1265 poeng mot Eberharters 1223 poeng.

Maier vann sitt tredje og siste VM-gull då han sigra i storslalåm-tevlinga i Bormio i 2005. Året etter vart han sølvmedaljør i super-G under Vinter-OL 2006, slått av Kjetil André Aamodt, og fekk bronsemedaljen i storslalåm, gullet gjekk til landsmannen Benjamin Raich.

Både i 2007 og 2009 deltok Maier i fleire greiner under dei alpine verdsmeisterskapane, begge gongane utan å nå opp i medaljestriden. Den 30. november 2008 vann han i Lake Louise i Canada sitt 54. verdscuprenn, over to år etter den forrige rennsigeren. Omframt dei fire pokalane som prova at han var verdas beste alpinist i 1998, 2000, 2001 og 2004, vann han super-G-pokalen fem gongar; 1998–2001 og 2004, storslalåmpokalen tre gongar; 1998 og 2000–2001, og utforpokalen to gongar; 2000 og 2001.

Maier la opp som aktiv i 2009.

## Kjelder
**Sportsboken*, aktuelle årgangar

**Denne artikkelen bygger på «[[:de:Hermann Maier|Hermann Maier]]» frå ,  den 20. november 2014.*  
 

## Bakgrunnsstoff
*
Martina Ertl-Renz

**Martina Ertl-Renz** () er ein tysk tidlegare alpinist frå Lenggries i Bayern som vann to gullmedaljar i VM i alpine greiner, i høvesvis kombinasjonen i 2001 og i lagtevlinga i 2005. Ho vart nummer to i verdscupen i alpine greiner i både 1996 og 1998.

### Aktiv
Ertl tok bronsemedaljen i storslalåm under VM i alpine greiner 1993 i Morioka i Japan. Ho fekk sitt definitive gjennombrot i 1994-sesongen med OL-sølv på Lillehammer og sin fyrste verdscupsiger  på tampen av sesongen i Vail i USA, storslalåm-tevlingar begge. 

Under VM i alpine greiner 1996 kopierte ho prestasjonen i storslalåm frå forrige VM og tok ein ny bronsemedalje. Dei neste åra tok ho meisterskapsmedaljar i kombinasjonsgreina; fyrst OL-sølv i 1998, deretter VM-gull i St. Anton i 2001 og OL-bronse i 2002. I 2005 var ho med på Tysklands lag som vann lag-tevlinga i alpint-VM i Bormio. Både ho og den to år yngre broren Andreas Ertl var sentrale på laget, som saman med Hilde Gerg, Florian Eckert, Felix Neureuther og Monika Bergmann sikra tysk gull.

Både i 1996 og 1998 enda Ertl på andreplassen i verdscupen i alpine greiner, begge gongane måtte ho sjå seg slått av landskvinna Katja Seizinger. I begge dei to nemnde sesongane vann Ertl pokalen som beste storslalåmrennar i verdscupen i alpine greiner. Mellom 1994 og oktober 2003 sigra ho i 14 verdscuprenn i tre ulike øvingar. 57 gongar stod ho på sigerspallen.

Ertl vann 13 tyske skimeisterskap. Ho la opp i 2006.

## Kjelder
**Sportsboken*, aktuelle årgangar

**Denne artikkelen bygger på «[[:de:Martina Ert-Renz|Martina Ert-Renz]]» frå ,  den 20. november 2014.*  
 

## Bakgrunnsstoff
*
Rosi Mittermaier

**Rosemarie Mittermaier**, kjend som **Rosi Mittermaier** () var ein tysk alpinist frå Reit im Winkl i Bayern som vann Verdscupen i alpine greiner 1976. Under vinterleikane i Innsbruck i 1976 vann ho to OL-gull, eitt VM-gull og eitt OL-sølv.

Mittermaier debuterte i verdscupen i alpine greiner allereie i 1967, den sesongen turneringa kom i gang. Ho fekk sitt gjennombrot då ho i Schruns i Austerrike vann sin fyrste siger i eit verdscuprenn, i yndlingsgreina slalåm. Fram til mars 1976 vann ho til saman 10 renn i verdscupen, fire renn i den siste sesongen, då ho vann verdscupen samanlagt klart med 281 poeng, mot andreplasserte, sveitsiske Lise-Marie Morerod sine 214 poeng. 

Mittermaier var i sitt livs form då ho under Vinter-OL 1976 i Innsbruck vart olympisk meister i  slalåm og utfor, det siste ei stor overrasking. Ho var ikkje langt unna å vinne storslalåm, der ho måtta sjå Kathy Kreiner frå Canada framom seg på resultalista. Med sine plasseringar i enkeltrenna, vann ho eit suverent VM-gull i kombinasjonen.

Ho vann 14 tyske meisterskap.

Sidan 1980 er ho gift med alpinisten Christian Neureuther. Dei er foreldra til alpinisten Felix Neureuther.

## Kjelder

**Sportsboken*, aktuelle årgangar
**Denne artikkelen bygger på «[[:de:Rosi Mittermaier|Rosi Mittermaier]]» frå ,  den 20. november 2014.*
Fem-års overleving

**Fem-års overleving** er ein overlevingsrate for å estimere prognosa i ein gjeven sjukdom, og vert kalkulert frå det tidspunktet diagnosen er satt.

Det finst *absolutte* og *relative* overlevingsratar; den sistnemnde er mest nytta.
Biopsi

**Biopsi** er ein medisinsk test der ein kirurg, intervensjonsradiolog eller intervensjonskardiolog tar celle- eller vevsprøve for vidare utgreiing. Det er den medisinske fjerninga av vev frå eit levande vesen for å avgjere nærveret eller omfanget av ein sjukdom. Vevet blir eksaminert under mikroskop av ein patolog.

Når ein heil klump eller eit mistenkjeleg område vert fjerna, kallar ein prosedyren for ein *eksisjonsbiopsi*. Når det berre er ei vevsprøve som vert fjerna, *insisjonsbiopsi*, fører det til at cella sin histologiske arkitektur vert preservert. Når ei væske- eller vevsprøve vert tatt med nål, *nålebiopsi*, fjernar det mange av cellene utan å preservere arktitekturen til vevscellene. Biopsiar vert nytta for å få innsikt i moglege kreft- eller inflammasjonstilstandar.

## Kjelder
Videoblogg

Ein **videoblogg** er ein blogg i videoformat. Bloggaren eller bloggarane snakkar ofte direkte i kameraet til publikum. 

Videobloggar vert ofte publisert via Youtube.
Kándanos-Sélino

**Kándanos-Sélino** (gresk Κάντανος-Σέλινο) er ein kommune i periferieininga Khaniá i periferien Kreta i Hellas. Kándanos-Sélino ligg sørvest for Khaniá. I sør ligg Libyahavet.

## Administrativ inndeling
Kommunen vart danna i 2011 ved at ein slo saman dei tidlegare kommunane
* Kándanos
* Anatolikó Sélino
* Pelekános
Dei tre tidlegare kommunane er no kommunaleiningar.

## Byar og tettstader
Dei største byane og tettstadene i kommunen er:

## Referansar
Hjerneristing

**Hjerneristing** er ofte definert som ein hovudskade med mellombels tap av hjernefunksjon som kan føra til ulike fysiske, kognitive og emosjonelle symptom. Desse symptoma er tidvis underfundige og vanskelege å oppdage. Det er den vanlegaste traumatiske hjerneskaden. Behandling inneber i hovudsak fysisk og kognitiv kvile med reduksjon av skolearbeid, videospel, teksting og liknande kognitive oppgåver. Symptoma plar forsvinna innan tre veker, men dei kan også stå ved lag, og det kan oppstå komplikasjonar.

Hjerneristing blir også kalla **hjerneskaking** og **heileskaking**. Det generelle medisinske omgrepet er **mild traumatisk hjerneskade** og sjeldan *konkusjon*.

## Kjelder
Polka

**Polka** (frå tsjekkisk *pulka*, 'halvsteg' eller *polka*, 'polsk kvinne') er ein pardans i livleg to-takt som stammar frå Böhmen. Han blir rekna for å ha oppstått i Praha rundt 1830. Dansen finst i fleire former, men er prega av «bytt-om-fot»-trinnene og feiande runddans.

Polka er nærskyld med schottisch og var saman med vals den mest populære selskapsdansen fram til 1900-talet. Ulike polkatypar lever vidare i folkeleg tradisjon, og i Noreg er han framleis populær som gammaldans. 

Polkamusikk blei brukt i kunstmusikk av komponistar som Smetana, Dvořák, Johann Strauss den eldre og Johann Strauss den yngre. Det blir som regel spela ein polka av Strauss under Nyttårskonserten. Smetana har med ein polka i det kjende stykket Moldau.

## Sjå òg
*Polkadott
*Polkagris

## Kjelder

*«Polka» (19. desember 2011), *Store norske leksikon*. Fri artikkel henta 16. januar 2015.

## Bakgrunnsstoff
Yrkesforsvar

**Yrkesforsvar** eller **profesjonelt forsvar** viser til eit militærvesen rekruttert av frivillige som har verva seg, til forskjell frå eit som byggjer heilt eller delvis på verneplikt. Alle dei tilsette i eit slikt forsvar har soldatyrket eller liknande som profesjon.

Grunnar til at ein har eit yrkesforsvar kan vera tradisjon, at ein ønskjer å unngå ei upopulær eller uhandterbar verneplikt, ei oppfatting om at frivillige soldatar er betre eller meir motiverte enn vernepliktige, eller andre grunnar som kan vera administrative eller økonomiske. For ein ståande hær kan det vera nyttige med profesjonelle soldatar som raskt kan sendast til konfliktar om dette trengst. Men ein utstrekt bruk av profesjonelle soldatar er òg blitt knytt til langvarige konfliktar utan synleg ende.

Historisk har mange land nytta yrkesforsvar heile eller det meste av tida. Tvungen militærteneste var typisk berre nytta i unntakshøve, som i dei franske revolusjonskrigane. Det britiske forsvaret har lang tradisjon som yrkesforsvar. Også store militærvesen som dei tre største forsvara i verda, i USA, Kina og India, er i dag basert på verva soldatar. Sidan slutten av 1900-talet har ei rekkje europeiske land som tidlegare hadde verneplikt gått over til yrkesfosvar. Sverige innførte profesjonelt forsvar i 2010, som det einaste av dei nordiske landa.

Ulemper med eit slikt forsvar kan vera at det blir større avstand mellom forsvaret og samunnet generelt, eller at det utvikler seg ein eigen militærklasse med eigne normer, makt eller særskilde privilegium. Eit anna problem kan vera at meinige blir verva frå lågarestilte samfunnsklassar eller -grupper, som dermed får høgare tap i krig enn andre. Ei utbreidd oppfatting har vore at slike verva soldatar er råe og mistilpassa samfunnsmedlemmer som treng streng disiplin for å skikka seg. Yrkesoffiserar kan derimot ha høgt ry.

Der ein manglar tradisjon eller andre grunner for å verva seg, kan forsvaret få problem med å få nok kvalifiserte deltakarar. I Storbritannia har ein til dømes fylt ut forsvaret ved å verva soldatar frå tidlegare koloniar, som gurkhaer frå Nepal. I USA får soldatar ulike støtteordningar. Sjansen for å bli send til ein krigssituasjon kan verka avskrekkande for moglege soldatar. Samstundes kan ein krig eller krigstrugsel føra til at fleire verver seg for å forsvara landet sitt eller kjempa ein «god» kamp.

Ein ståande hær er alltid avhengig av nokre fagmilitære med spesialkompetanse. Ein verneplikthær vil derfor også vera delvis profesjonell. I norsk samanheng er Telemark bataljon døme på ei profesjonell hæravdeling frå nyare tid. Det er også blitt hevda at eit system som berre nytter eit mindretal av vernepliktige, som Noreg, er i ferd med å bli eit yrkesforsvar.

## Kjelder

*
Kalvariegruppe

**Kalvariegruppe** (av latin *calvaria*, som tyder 'hovudskalle') er ei nemning på ei gruppe figurar som syner den krossfesta Kristus mellom dei to andre som vart krossfesta i lag med han på Golgata i påska. Ei kalvarigruppe kan vere laga til bruk innomhus i til dømes ei kyrkje, eller plassert ute som ei gruppe frie skulpturar.

I norsk vert nemninga «kalvariegruppe» òg nytta om eit krusifiks som er supplert med skulpturar av dei som stod attmed Kristi kross.

## Kalvariegrupper i Bretagne i Frankrike

Bretagne_Finistere_StJeanTrolimon_11032.jpg|Kalvariegruppe i Saint-Jean-Trolimon i Bretagne i Frankrike.
Calvaire Plougastel face ouest.jpg|Plougastel-Daoulas.
Calvaire Guimiliau France Finistère.JPG|Guimiliau.
Saint Thégonnec calvaire.JPG|Saint-Thégonnec.
Plougonven 4 Le calvaire vue d'ensemble.JPG|Plougonven.
Calvaire Guéhenno.jpg|Kalvariegruppa på gravlunden i Guéhenno.
FRANCE - Bretagne - Pleyben - Calvaire (06-08-2004), 1.JPG|Pleyben, vestfasaden.
Jour de procession à Pleyben entre 1903 et 1920.jpg|Religiøs prosesjon forbi kalvariegruppa i Pleyben. Foto frå tida mellom 1903 og 1920.
Krigsmann

**Krigsmann** er ein juridisk status som viser til ein militærperson i aktiv militær teneste. Dette kan vera fastlønna militære tenestemenn, vernepliktige befalingsmenn og meinige i tenestetida, frivillige som tenestegjer ved den væpna makta og visse sivilmilitære personar. Definisjonen av krigsmann er gjeven i den militære straffelova av 22. mai 1902 § 4. Omgrepet har tyding for militær strafferett, ettersom straffbarheiten av nokre militære brotsverk er betinga av at handlinga er begått av eller mot krigsmann.

## Sjå òg
*Stridande

## Kjelder

*«Krigsmann» (14. februar 2009), *Store norske leksikon*. Fri artikkel henta 21. november 2014.

## Bakgrunnsstoff
*Militær Straffelov ved lovdata.no
Tanja Poutiainen

**Tanja Poutiainen** () er ein finsk tidlegare alpinist frå Rovaniemi som vann fire VM-medaljar og ein OL-medalje i storslalåm og slalåm. Ho vann FIS-pokalane som beste utøvar i både slalåm og storslalåm i 2005-sesongen og i storslalåm i 2009.

### Aktiv
I 1997 vart Poutiainen junior-verdsmeister i slalåm. To veker seinare deltok ho i sitt fyrste verdscuprenn. Hennar og Finlands fyrste pallplassering i eit verdscuprenn i alpine kom 9. desember 2001 i Sestriere, der ho vart nummer to bak svenske Anja Pärson. I februar 2004 stod ho på toppen av sigerspallen i verdscupen for fyrste gong, og det på finsk heimegrunn i Levi der ho vann eit slalåmrenn framon Elisabeth Görgl frå Austerrike.

Gjennom 2005-sesongen kapra Poutiainen ti pallplassar, av dei fire sigrar. Ved sesongslutt stod ho att som vinnar av både slalåm- og storslalåm-cupen, og kom på femteplassen i verdscupen i alpine greiner. Under VM 2005 i Santa Caterina enda ho opp med to sølvmedaljar: I storslalåm bak svenske Anja Pärson, og i slalåm bak kroatiske Janica Kostelić.

Under Vinter-OL 2006 tok Poutiainen ein ny sølvmedalje i storslalåm, bak Julia Mancuso frå USA. Ved alpint-VM 2009 i Val-d’Isère fekk ho bronsemedaljar i storslalåm såvel som slalåm. I 2009 vann ho elles FIS-pokalen i storslalåm for andre gong. Sjetteplassar i slalåm var hennar beste resultat både under vinterleikane 2010 og alpint-VM 2011. I januar 2011 vann Poutiainen sin 11. og siste rennsiger i verdscupen i ei slalåmtevling i Flachau.

Poutiainen deltok i sitt niande verdsmeisterskap i alpine greiner i 2013. Etter fyrste slalåmomgangen låg ho på andreplassen, men etter ein heller svak andreomgang førte henne på fjerdeplass. Ved sesongslutt i 2014 la ho konkurranseskia på hylla.

## Kjelder
**Sportsboken*, aktuelle årgangar

**Denne artikkelen bygger på «[[:de:Tanja Poutiainen|Tanja Poutiainen]]» frå ,  den 21. november 2014.*
The Peppermints

**The Peppermints** er ei italiensk-sanmarinsk jentegruppe, skipa i 2014. Gruppa er sett saman av Anita Simoncini, Rafaella Perniola, Greta Doveri, Arianna Ulivi og Sara Dall'Olio.

## Eurovision
### Junior Eurovision Song Contest 2014
The Peppermints vart valde ut av Radiotelevisione della Repubblica di San Marino til å representere San Marino i Junior Eurovision Song Contest 2014 i Marsa på Malta. Gruppa framførte songen «Breaking My Heart» på engelsk og italiensk, og enda på 15. plass med 21 poeng; åtte frå Italia og eitt frå Malta. I tillegg fekk alle landa tolv poeng for at ingen land skulle stå att utan poeng. Songen er skriven av Luca Medri, Chris Lapolla, Antonello Carozza og The Peppermints. Rafaella Perniola er veslesystra til Michele Perniola, som representerte San Marino året før, då landet debuterte i tevlinga. Anita Simoncini vart den fyrste personen frå San Marino som representerte landet i tevlinga.

## Fotnotar
Trude Jochum-Beiser

**Trude Jochum-Beiser**, fødd **Trude Beiser**, () er ein austerriksk tidlegare alpinist frå Lech am Arlberg i Vorarlberg som vart verdsmeister i utfor i 1950 og olympisk meister i same greina under vinterleikane 1952.

Trude Beiser tok sølv i utforrennet under Vinter-OL 1948 i St. Moritz, slått med åtte tidelsekund av Hedy Schlunegger frå Sveits. Etter eit brukbart slalåmrenn i OL-løypene tok ho gullmedaljen i kombinasjonen.

I 1950 var ho gift og heitte Trude Jochum-Beiser. Fire månader etter ho hadde vorte mor, reiste ho til Aspen i Colorado for å delta i VM i alpine greiner 1950. Etter å ha teke sølvmedaljen i storslalåm, to tidels sekund bakom landskvinna Dagmar Rom, vann ho ein soleklar siger i utforløypa.

Under dei olympiske leikane 1952 i Oslo vann Jochum-Beiser gullmedaljen i utfor med romsleg margin. Sidan konkurrerte ho berre i heimlandet.

## Kjelder

**Denne artikkelen bygger på «[[:de:Trude Jochum-Beiser|Trude Jochum-Beiser]]» frå ,  den 21. november 2014.*